เมื่อวันศุกร์ ลืมกินยาคุมค่ะ วันเสาร์ก็กินยาคุมปกติ มารู้ตัวอีกทีคืนวันอาทิตย์ เลยกินยาคุมไป2เม็ด มีเพศสัมพันธ์ตอนเช้าวันอาทิตย์ ยาคุมที่กินเป็นยาคุม21เม็ดคะ แต่หนูกินยาคุมมาหลายเดือนแล้วคะ อยากทราบว่าจะท้องมั้ยคะ
สวัสดีค่ะ โดยปกติ หากลืมทานยาคุมกำเนิดไป 1 วัน ในวันถัดไป ให้รีบทานเม็ดที่ลืมทันที่นึกได้ และทานอีก 1 เม็ดในเวลาเดิมปกติที่ต้องทานไปในวันนั้น ซึ่งจะเท่ากับทานยาไป 2 เม็ดใน 1 วัน แต่วันที่ลืมทานยาได้ผ่านไปแล้ว คือหากลืมทานยาคุมกำเนิดไปวันศุกร์ แล้วมานึกออกในวันอาทิตย์ ไม่จำเป็นต้องทานไป 2 เม็ดในวันอาทิตย์ เพราะจะไม่ได้ช่วยเพิ่มประสิทธิภาพในการป้องกันการตั้งครรภ์จากวันที่ลืมทานยาคุมที่ผ่านไปแล้วได้ แต่หากทานไปแล้ว ก็ไม่ได้อันตรายอะไรส่วนการมีเพศสัมพันธ์อาทิตย์ โอกาสในการตั้งครรภ์ก็ยังถือว่าน้อยอยู่มาก แม้จะลืมทานยาไปในวันศุกร์ดังกล่าว โดยโอกาสที่จะตั้งครรภ์ก็ยังถือว่าน้อยกว่า 1% ค่ะ